ચાર-પાંચ દિવસથી જાણે સુક્કા લાંપમાં સળગતી દીવાસળી પડી હોય તેમ, આખા ગામમાં એક જ ચર્ચા ખૂણેખાંચરે ફેલાઈ ગઈ હતી. આમ તો શિયાળો ચાલતો હતો, પણ આવત જ એવી ગરમીવાળી હતી કે લોકો મોડી રાત સુધી એ વાત પર તાપ્યા કરતા હતા. મોટા ભાગનાં તો એમ જ માનતા હતા કે - બસ હવે માસ્તર ગ્યા જ સમજો. તો વળી કેટલાક એવું વિચારતા હતા કે - કાંતિયો ઠીક ભેખડે ભરાણો છે. હવે જોઈએ એની સરપંચવાળી કેટલીક હાલે છે તે. બહુ ફાટ્યો'તો. તો વળી કેટલાક એવાય હતા જે બેય પક્ષના ઘરની રકાબીઓ એંઠી કરી પોતાને ઘેર જઈ મોઢું લૂછતાં.